Fiica uneia dintre victime a alertat poliţia în legătură cu disparţia celor doi, care s-au dus la pescuit la un iaz din zona Forchies-la-Marche.

Maşina cu care au plecat cei doi a fost descoperită parcată în apropierea iazului, unde ulterior au fost găsite cele două cadavre.

Poliţia federală a deschis o anchetă în acest caz.

O autopsie urmează să fie efectuată pentru a stabili circumstanţele în care s-au produs crimele.

Ancheta va stabili dacă crimele au fost planificate ori a fost vorba de un incident neprevăzut, a afirmat procurorul belgian Vincent Fiasse.

Potrivit jurnalistei Aurélie Henneton, zona unde au fost descoperite cadavrele este destul de izolată, se află la depărtare de aproximativ un kilometru de drumul public. Victimele, în vârstă de 45 şi 48 de ani, nu erau cunoscute autorităţilor judiciare.